C 152/72
LV
Eiropas Savienības Oficiālais Vēstnesis
6.4.2022.
III (Sagatavošanā esoši tiesību akti)
EIROPAS EKONOMIKAS UN SOCIĀLO LIETU KOMITEJA EESK 565.
PLENĀRSESIJA - INTERACTIO, 8.12.2021.-9.12.2021.
Eiropas Ekonomikas un sociālo lietu komitejas atzinums par tematu “Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Eiropas Komisijas norādījumi par izvērstā Prakses kodeksa dezinformācijas jomā izstrādi”” (COM(2021) 262 final) (2022/C 152/11)
Ziņotājs: Thierry LIBAERT
Apspriešanās
Eiropas Komisija, 1.7.2021.
Juridiskais pamats
Līguma par Eiropas Savienības darbību 304. pants
Atbildīgā specializētā nodaļa
vienotā tirgus, ražošanas un patēriņa specializētā nodaļa
Pieņemts specializētās nodaļas 18.11.2021. sanāksmē Pieņemts plenārsesijā
9.12.2021.
Plenārsesija Nr.
565
Balsojuma rezultāts (par/pret/atturas)
198/3/6
1.
Secinājumi un ieteikumi 1.1.
Eiropas Ekonomikas un sociālo lietu komiteja (EESK) vienlaikus atzīst gan kvalitāti norādījumiem par izvērstā Prakses kodeksa dezinformācijas jomā izstrādi, gan Eiropas Komisijas apņēmību pastāvīgi uzlabot savu rīcību dezinformācijas apkarošanai. 1.2.
EESK iesaka Eiropas Komisijai pastāvīgi gādāt par to, lai dezinformācijas apkarošana nevarētu kļūt par ieganstu ierobežot pilsoniskās brīvības, jo īpaši vārda brīvību. 1.3.
EESK iesaka noteikt stingru prioritāti dezinformācijas apkarošanas darbībām, vairāk koncentrējoties uz cīņu pret dezinformācijas rašanos nekā uz tās satura moderāciju.
Tas veicinātu preventīvāku un aktīvāku attieksmi, un tāpēc vajag vairāk resursu, tostarp prasmju iegūšanai. 1.4.
EESK atzinīgi vērtē to, ka Komisija īpašu uzmanību pievērš cīņai pret dezinformācijas izmantošanu peļņas nolūkos.
Komiteja iesaka Komisijai papildus tiešsaistes reklāmas dalībnieku brīvprātīgajām saistībām apsvērt saistošāku ekonomisku, juridisku vai finanšu instrumentu klāstu. 1.5.
EESK iesaka pastāvīgi un izlēmīgi turpināt diskusijas ar digitālajām platformām, jo īpaši nolūkā precizēt un attīstīt informācijas apstrādes metodoloģiju.
Tas jo īpaši skar Facebook, arī tāpēc, ka 78 % ES iedzīvotāju jeb vairāk nekā 300 miljoni ES iedzīvotāju ir tā lietotāji.